smcproject/ml-wiki-sentences huggingface dataset:
പദ്മഭൂഷൺ പുരസ്കാരവും (1983) ദാദാസാഹിബ്‌ ഫാൽക്കെ പുരസ്കാരവും (1995) അടക്കമുള്ള ധാരാളം ബഹുമതികൾ രാജ്‌കുമാറിന് ലഭിച്ചിട്ടുണ്ട്.
അവിഭക്ത മൈസൂർ ജില്ലയിൽ (ഇപ്പോൾ ചാമരാജ് നഗർ ജില്ലയിൽ) ഉൾപ്പെടുന്ന സിങ്കനെല്ലൂരിൽ 1929 ഏപ്രിൽ 24-ന്  ഇഡിഗ സമുദായത്തിൽ പെട്ട പുട്ടസ്വാമയ്യയുടെയും ലക്ഷ്മമ്മയുടെയും മകനായി ജനിച്ച ഇദ്ദേഹം വളർന്നത് ഗജാനൂർ (ഇപ്പോൾ തമിഴ്‌നാടിന്റെ ഭാഗം) എന്ന സ്ഥലത്തായിരുന്നു.
കുടുംബദേവതയായ മുട്ടത്തി രായയോടുള്ള ഭക്തിയിൽ മുത്തുരാജു എന്ന പേരാണ് ഇദ്ദേഹത്തിന്ന് അമ്മ ലക്ഷ്മമ്മ നൽകിയത്.
പിതാവ് പുട്ടസ്വാമയ്യ ഒരു നാടക നടനെന്നതിനുപരി  നടനകലയെ ഏറെ ഉപാസിച്ചിരുന്ന വ്യക്തിയായിരുന്നു.
കംസൻ, രാവണൻ, ഹിരണ്യ കശിപു തുടങ്ങിയ പുട്ടസ്വാമയ്യയുടെ പുരാണവേഷങ്ങൾ പലപ്പോഴും കാഴ്ചക്കാരെ കോൾമയിർ കൊള്ളിച്ചിരുന്നു.
പിതാവിനൊപ്പം ഗുബ്ബി വീരണ്ണ എന്ന പ്രതിഭാധനനായ സംവിധായകന്റെ നാടക സംഘത്തിൽ അംഗമായാണ് മുത്തുരാജു അഭിനയ രംഗത്തേക്ക് കടന്നു വന്നത്.
ചലച്ചിത്ര ജീവിതം നടൻ
താൻ അംഗമായിരുന്ന ഗുബ്ബി വീരണ്ണ നാടക കമ്പനിയുടെ ഒരു നാടകം 1954-ൽ ബേദര കണ്ണപ്പ എന്ന പേരിൽ സിനിമയാക്കപ്പെട്ടപ്പോൾ പ്രധാന വേഷം കൈകാര്യം ചെയ്യാൻ തെരഞ്ഞെടുത്തത് മുത്തുരാജുവിനെ ആയിരുന്നു.
ഈ സിനിമയുടെ സംവിധായകനായിരുന്ന എച്ച്.എൽ.എൻ സിംഹയായിരുന്നു ഇദ്ദേഹത്തിന്റെ പേർ 'രാജ്‌കുമാർ' എന്നു മാറ്റിയത്.
തുടർന്നുള്ള കാലം ഇദ്ദേഹം അറിയപ്പെട്ടത് ഈ പേരിലായിരുന്നു.
പൂർണ്ണമായും കർണ്ണാടകത്തിൽ നിന്നുള്ള സാങ്കേതിക വിദഗ്ദരാൽ നിർമ്മിക്കപ്പെട്ട ചിത്രം കന്നഡ ചലച്ചിത്രവേദിയിലും അതുപോലെ തന്നെ രാജ്‌കുമാറിന്റെ അഭിനയജീവിതത്തിലും ഒരു നാഴികക്കല്ലായിരുന്നു.
ഈ ചലച്ചിത്രത്തിന്റെ തെലുഗു പതിപ്പായ കാളഹസ്തി മാഹാത്യം മാത്രമാണ് രാജ്‌കുമാർ അഭിനയിച്ച ഏക കന്നഡ ഇതര ചലച്ചിത്രം.
പുരാണ കഥകളെ അടിസ്ഥാനപ്പെടുത്തിയുള്ളവ തുടങ്ങി ആധുനികകാല സാമൂഹികവിഷയങ്ങൾ പ്രതിപാദിക്കപ്പെടുന്ന ചലച്ചിത്രങ്ങളിൽ വരെ രാജ്‌കുമാർ വേഷമിട്ടിട്ടുണ്ട്.
ചിലവയിലൊക്കെ രണ്ടും മൂന്നും റോളുകളും കൈകാര്യം ചെയ്തു.
സാമൂഹിക തിന്മകൾക്കെതിരെ ശബ്ദമുയർത്തുന്ന നോവലുകളുടെ ചലച്ചിത്രാവിഷ്കാരത്തിലും അദ്ദേഹം ശ്രദ്ധ പതിപ്പിച്ചിരുന്നു.
മയക്കുമരുന്നുകളുടെ ഉപയോഗം കേന്ദ്രവിഷയമായ ശബ്ദവേദി അത്തരത്തിലുള്ള ഒരു ചലച്ചിത്രമായിരുന്നു.
കാളിദാസ മഹാകവിയുടെ ജീവിതത്തെ ആസ്പദമാക്കിയുള്ള കവിരത്ന കാളിദാസ പോലുള്ള ചിത്രങ്ങളും അദ്ദേഹം നിർമ്മിച്ച് അഭിനയിച്ചിട്ടുണ്ട്.
എന്നാൽ കർണ്ണാടക ചരിത്രത്തിലെ വീരനായകരായ ഭരണാധിപന്മാരുടെ വേഷങ്ങളാണ് രാജ്‌കുമാറിനെ ഏറെ പ്രശസ്തനാക്കിയതും ഇദ്ദേഹത്തിന്  കന്നഡ സംസ്കാരത്തിന്റെ അഭിമാനസ്തംഭം എന്ന പ്രതിഛായ ജനമനസ്സിൽ വളർത്തിയെടുത്തതും.
ഗായകൻ
രാജ്‌കുമാർ അറിയപ്പെടുന്ന ഒരു ഗായകൻ കൂടിയായിരുന്നു.
ജീവന ചരിത്ര എന്ന ചിത്രത്തിലെ 'നാദമയ' എന്നു തുടങ്ങുന്ന ഗാനത്തിന് ഇദ്ദേഹത്തിന് ദേശീയപുരസ്കാരം ലഭിച്ചിട്ടുണ്ട്.
ഗുബ്ബി വീരണ്ണ നാടക സംഘത്തിൽ അംഗമായിരുന്നപ്പോഴാണ് രാജ്‌കുമാറിന് ശാസ്ത്രീയ സംഗീതം അഭ്യസിക്കാനുള്ള അവസരം ലഭിച്ചത്.
അക്കാലത്ത് എല്ലാ നടീ-നടന്മാരും കുറച്ചെങ്കിലും ശാസ്ത്രീയ സംഗീതം അറിഞ്ഞിരിക്കേണ്ടതുണ്ടായിരുന്നു.
മഹിഷാസുര മർദ്ദിനി എന്ന ചിത്രത്തിൽ പാടിത്തുടങ്ങിയെങ്കിലും ഒരു ഗായകൻ എന്ന നിലയിൽ ഇദ്ദേഹം അറിയപ്പെടാൻ തുടങ്ങിയത് സമ്പത്തിഗേ സവാൽ എന്ന ചിത്രത്തിലെ 'യാരേ കൂഗദല്ലി' എന്ന ഗാനത്തിന്റെ ആലാപനത്തോടെയാണ്.
ഈ ഗാനത്തിനു ശേഷം തന്റെ ഒട്ടു മിക്ക ചിത്രങ്ങളിലും ചലച്ചിത്രേതര അൽബങ്ങളിൽ, പ്രത്യേകിച്ച് ഭക്തിഗാനശേഖരങ്ങളിലും അദ്ദേഹം ഗാനാലാപനം നടത്തിയിട്ടുണ്ട്.
തികഞ്ഞ ശാസ്ത്രീയസംഗീത ഗാനങ്ങൾ മുതൽ ഡിസ്കോ ഗാനങ്ങൾ വരെയും തട്ടുപൊളിപ്പൻ ശൈലിയിലുള്ളവ മുതൽ കരുണരസം തുളുമ്പുന്നവ വരെയുമുള്ള വൈവിധ്യമാർന്ന പാട്ടുകൾ ഇദ്ദേഹം പാടിയിട്ടുണ്ട്.
രാജ്‌കുമാർ‌ തന്റെ അവസാന കാലത്ത് മറ്റ് നടന്മാർക്ക് വേണ്ടിയിട്ടും പാടിയിട്ടുണ്ട്.
1993-ൽ മുദ്ദിന മാവ എന്ന ചിത്രത്തിൽ അഭിനയിച്ച എസ്.പി. ബാലസുബ്രഹ്മണ്യത്തിന് വേണ്ടിയും ഇദ്ദേഹം പാടിയിട്ടുണ്ട്.
ഒരു പ്രശസ്ത ചലച്ചിത്രപിന്നണിഗായകനു വേണ്ടി ഒരു പ്രശസ്ത ചലച്ചിത്രനടൻ പാടിയിരിക്കുന്നുവെന്നത്  ലോക സിനിമാചരിത്രത്തിലെ തന്നെ കൗതുകകരമായ വസ്തുതയാണ്.
വജ്രേശ്വരി പ്രൊഡക്ഷൻസ് എന്ന പേരിലുള്ള രാജ്‌കുമാറിന്റെ ചലച്ചിത്രനിർമ്മാണ കമ്പനി ദാക്ഷായണി കമ്പെയിൻസ് എന്ന ബാനറിൽ ചിത്രങ്ങൾ പുറത്തിറക്കിയിട്ടുണ്ട്.
വ്യക്തി ജീവിതം കുടുംബം
മുറെപ്പണ്ണ്പാർവ്വതമ്മയാണ് രാജ്‌കുമാറിന്റെ ഭാര്യ.
24 വയസിൽ 14 കാരിയായ പാർവ തമ്മെയ വിവാഹം െചയ്തു  ഇവരുടെ അഞ്ച് മക്കളിൽ ശിവരാജ്‌കുമാർ, പുനീത് രാജ്‌കുമാർ എന്നിവർ കന്നഡ സിനിമയിലെ ഇപ്പോഴത്തെ മുൻനിര നായകരാണ്.
ബന്ദിയാക്കപ്പെടലും മോചനവും
2000 ജൂലൈ 30-ന് രാജ്‌കുമാറിനെയും മരുമകൻ ഗോവിന്ദരാജുവിനെയും മറ്റ് രണ്ടു പേരെയും ഗജാനൂരിലെ ഫാം ഹൗസിൽ നിന്ന് കുപ്രസിദ്ധ കൊള്ളക്കാരനായിരുന്ന വീരപ്പൻ തട്ടിക്കൊണ്ടു പോയത് കർണ്ണാടക സർക്കാരിനെ തന്നെ വിഷമസന്ധിയിലാക്കിയ ഒരു സംഭവമായിരുന്നു.
രാജ്‌കുമാറിന്റെ അടിയന്തരമോചനത്തിനു വേണ്ടിയുള്ള പ്രക്ഷോഭങ്ങൾ സംസ്ഥാനത്തു ചിലപ്പോഴൊക്കെ ജനജീവിതം സ്തംഭിപ്പിച്ചു.
ജയിലിലടക്കപ്പെട്ടിരുന്ന തന്റെ സംഘാംഗങ്ങളുടെ വിടുതലടക്കമുള്ള ഒരു കൂട്ടം ആവശ്യങ്ങൾ രാജ്‌കുമാറിനെ മോചിപ്പിക്കുന്നതിനു പകരമായി വീരപ്പൻ ഉന്നയിച്ചു.
കർണ്ണാടക-തമിഴ്‌നാട് സർക്കാരുകൾ  വീരപ്പനുമായി മധ്യസ്ഥർ മുഖേനയുള്ള ഒത്തുതീർപ്പു ചർച്ചകൾക്കും തയ്യാറായി.
ഒടുവിൽ 108 ദിവസത്തെ വനവാസത്തിനു ശേഷം 2000 നവംബർ 15-ന് രാജ്‌കുമാർ മോചിതനായി.
മരണവും അനന്തരസംഭവങ്ങളും
ബാംഗ്ലൂർ നഗരത്തിലെ സദാശിവ നഗറിലുള്ള തന്റെ വസതിയിൽ വിശ്രമജീവിതം നയിച്ചു വന്ന രാജ്‌കുമാർ 2006 ഏപ്രിൽ 12-ന് ഹൃദയസ്തംഭനത്തെ തുടർന്നു അന്തരിച്ചു.
സർക്കാരിന്റെ ഉടമസ്ഥതയിലുള്ള കണ്ഠീരവ സ്റ്റുഡിയോയിലാണ് അദ്ദേഹത്തിന്റെ അന്ത്യകർമ്മങ്ങൾ നടത്തപ്പെട്ടത്.
രാജ്‌കുമാറിന്റെ നിര്യാണ വാർത്ത അദ്ദേഹത്തിന്റെ ആരാധകരും ചലച്ചിത്രപ്രേമികളുമടങ്ങിയ  പൊതുസമൂഹത്തിൽ മ്ലാനത പരത്തുകയും സംസ്ഥാനത്ത് അപ്രഖ്യാപിത ബന്ദിന്റെ പ്രതീതി ജനിപ്പിക്കുകയും ചെയ്തു.
ധാരാളം വാഹങ്ങൾ അഗ്നിക്കിരയാവുകയും പോലീസ് വെടിവെയ്പിൽ എട്ടോളം പേർക്ക് ജീവഹാനി സംഭവിക്കുകയും ചെയ്തു.
അവലംബം ↑ http://www.rajkumarmemorial.com/life.htm Rajkumar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാജ്യഹാൾ ഇംഗ്ലീഷ് വിലാസം https://ml.wikipedia.org/wiki/Kingdom_Hall ഒരു ലേഖനപരമ്പരയുടെ ഭാഗം യഹോവയുടെ സാക്ഷികൾ അവലോകനം സംഘടന മേൽനോട്ടം ഭരണസംഘം നിയമപരമായ കോർപ്പറേഷനുകൾ ചരിത്രം ബൈബിൾ വിദ്യാർത്ഥികൾ സ്ഥിതിവിവരകണക്ക് വിശ്വാസങ്ങൾ ദൈവനാമം രക്ഷ · യുഗാന്തചിന്ത · 144,000 വിശ്വസ്തനും വിവേകിയുമായ അടിമ ആരാധനാരീതി രക്തരഹിത ചികിൽസ · അച്ചടക്കം · സംഗീതം ക്രിസ്തുവിന്റെ സ്മാരകാചരണം പ്രസിദ്ധീകരണങ്ങൾ വീക്ഷാഗോപുരം · ഉണരുക!
യഹോവയുടെ സാക്ഷികൾ അവരുടെ ആരാധനക്കായി കൂടിവരുന്ന മന്ദിരമാണ് രാജ്യഹാൾ ( Kingdom Hall ).
1935-ൽ യഹോവയുടെ സാക്ഷികളുടെ പ്രസിഡന്റായിരുന്ന ജോസഫ് ഫ്രാങ്ക്ലിൻ റൂതർഫോർഡാണ് ഹാവായിലെ സാക്ഷികളുടെ ഒരു കെട്ടിടത്തെ കുറിക്കാൻ ഈ നാമം ഉപയോഗിച്ച് വിളിച്ചത്.
ദൈവരാജ്യത്തെ കുറിച്ചുള്ള സുവാർത്ത പഠിപ്പിക്കുന്ന സ്ഥലം എന്ന നിലയ്ക്കാണ് ഈ നാമം അദ്ദേഹം ഉപയോഗിച്ചത്.
യഹോവയുടെ സാക്ഷികൾ ലോകവ്യാപകമായി അവരുടെ ആരാധന നടത്താനും, ബൈബിൾ പഠിക്കാനും രാജ്യഹാളുകളിൽ കൂടിവരുന്നു.
സാക്ഷികൾ പള്ളി എന്ന നാമത്തിനു പകരം രാജ്യഹാൾ എന്നതിനു മുന്തൂക്കം നൽകുന്നു, ബൈബിളിൽ "പള്ളി" എന്ന് സാധാരണ പരിഭാഷപെടുത്താറുള്ള പദം ഒരു കെട്ടിടഘടനെയല്ല മറിച്ച് "ഒരു കൂട്ടം വ്യക്തികളാലുള്ള ഒരു സഭ" എന്നു മാത്രമേ അർത്ഥമാക്കുന്നുള്ളു എന്നതാണ് അതിനു കാരണമായി അവർ ചൂണ്ടികാണിക്കുന്നത്.
സ്ഥലവും നിർമ്മാണശൈലിയും യഹോവയുടെ സാക്ഷികളുടെ ജർമനിയിലെ ഹാംബർഗ്ഗിലുള്ള ഒരു രാജ്യഹാൾ.
രാജ്യഹാളുകൾ പ്രായോഗികത കണക്കിലാക്കിയാണ് നിർമ്മിക്കപെടുന്നത്, ആയതിനാൽ ആഡംബരത്തിനു പ്രാധാന്യം കൽപ്പിക്കാറില്ല.
സാക്ഷികൾ മതപരമായ ചിഹ്നങ്ങളോ അടയാളങ്ങളോ ഉപയോഗിക്കാത്തതിനാൽ അവ രാജ്യഹാളുകളിൽ കാണില്ല.
യഹോവയുടെ സാക്ഷികളുടെ ഒരു വർഷികവാക്യം എല്ലാ രാജ്യഹാളുകളുടെ  ഉൾചുവരുകളിൽ സാധാരണ ഉപയോഗിക്കാറുണ്ട്.
ഒരേ രാജ്യഹാൾ പലഭാഷക്കാറുപയോഗിക്കുന്നെങ്കിൽ അവിടെ മറ്റ് ഭാഷകളിലുള്ള വാർഷികവാക്യവും ഉപയോഗിക്കപെടുന്നു.
ഒരു രാജ്യഹാളിൽ സാധാരണയായി ഒരു ഗ്രന്ഥശാല ഉണ്ടാവും, കുടാതെ സാഹിത്യങ്ങൾ കൊടുക്കുന്ന ഒരു കൗണ്ടറും, സ്വമേധ്യാ സംഭാവകൾക്കുള്ള പെട്ടികളും കാണപെടാറുണ്ട്.
ചില രാജ്യഹാളുകളിൽ ഒന്നിലധികം ഒഡിറ്റോറിയങ്ങളുണ്ടാകും, ഒന്നിലധികം സഭകൾക്ക് ഒരേ സമയത്ത് ആരാധന നടത്തപെടാറുള്ള സ്ഥലങ്ങളിൽ അങ്ങനെ ചെയ്യപെടുന്നു.
അങ്ങനെയുള്ള സ്ഥലങ്ങളിൽ എല്ലാ ഒഡിറ്റോറിയങ്ങളും ചേർത്ത് ഒരു രാജ്യഹാൾ എന്ന് തന്നെ കണക്കാക്കുന്നു.
അരാധനയ്ക്കായി അവർ കൂടി വരാറുള്ള വലിയ കൺവർഷൻ ഹാളുകളെയും അവർ രാജ്യഹാൾ എന്നു തന്നെയാണ് വിളിക്കാറ്.
രാജ്യഹാളുകളിൽ മാന്യമല്ലാത്ത വസ്ത്രധാരണവും ചമയവും നല്ലതല്ല എന്ന് അവർ കരുതുന്നു, വലിയ കൺവൻഷൻ ആണെങ്കിൽ പോലും.
ഉപയോഗം യഹോവയുടെ സാക്ഷികളുടെ പോർച്ചുഗലിലുള്ള ഒരു രാജഹാളിൽ ആരാധന പുരോഗതിയിൽ.
യഹോവയുടെ സാക്ഷികളുടെ നെതർലാഡിലെ ഒരു രാജഹാളിൽ ആരാധന നടക്കുന്നു.
സഭകൾ സാധാരണ ആഴ്ചയിൽ രണ്ട് ദിവസം രാജ്യഹാളുകളിൽ കൂടിവരുന്നു.
ആരാധൻ പ്രാർത്ഥനയും ഗീതാലാപനത്തോടും കൂടി തുടങ്ങുകയും ഗീതാലാപനത്തോടും പ്രാർത്ഥനയോടും കൂടെ അവസാനിക്കുകയും ചെയ്യപെടുന്നു.
ആരാധനയിൽ നടത്തപെടാറുള്ള പരിപാടികളിൽ ബൈബിൾ വായന, ബൈബിൾ തത്ത്വങ്ങളെ ആധാരമാക്കിയുള്ള പരസ്യപ്രസംഗം, കുടുംബജീവിതം, ക്രിസ്തീയ ഗുണങ്ങൾ, ധാർമ്മികത, ബൈബിൾ പ്രവചനങ്ങൾ, എന്നിവ കൂടാതെ വീക്ഷാഗോപുരം മാസികയിൽ നിന്ന് തെരഞ്ഞെടുത്ത ലേഖനത്തിന്റെ സദസ്യ ചർച്ചകളും ഉണ്ടാകും.
സാക്ഷികൾ അവരുടെ വീടുതോറുമുള്ള പ്രവർത്തനങ്ങൾക്ക് മുൻപായി രാജ്യഹാളുകളിൽ പ്രാർത്ഥനയ്ക്കായി കൂടിവരുന്ന രീതിയും കാണാം.
ആരാധനയുടെ ഭാഗമായി ഒരോ ആഴച്ചയും, "ദിവ്യാദിപത്യ ശുശ്രുഷ സ്കൂൾ" എന്ന ഒരു  പരിപാടി ലോകവ്യാപകമായി ഒരേ ലക്ഷ്യത്തിൽ നടത്തപെടുന്നു.
സഭയിലെ എല്ലാ പുരുഷന്മാർക്കും പ്രസംഗിക്കാനുള്ള പരിശീലനമാണ് ഇതിലുടെ നൽകപെടുന്നത്.
സ്ത്രീകൾക്ക്  വീടുതോറുമുള്ള പ്രവർത്തനത്തിനുള്ള പരിശീലനം നൽകുന്നു.
താല്പര്യക്കാരെ ബൈബിൾ പഠിപ്പിക്കാനും രാജ്യഹാൾ ഉപയോഗിക്കാറുണ്ട്.
കൂടാതെ ഭാഷാഞാനം കുറവായ സ്ഥലങ്ങളിൽ താല്പര്യക്കാരെയും അംഗങ്ങളെയും ഭാഷ പഠിപ്പിക്കാനും ഉപയോഗിക്കപെടുന്നു.
രാജ്യഹാളുകൾ സ്നാപനമേറ്റ അംഗങ്ങളുടെ വിവാഹത്തിനുപയോഗിക്കുന്നു.
അത്തരം സാഹചര്യങ്ങളിൽ സഭയുടെ സേവന കമ്മിറ്റി വിവാഹം നടത്താനുള്ള അനുമതി നൽൽകുന്നു.
അനുമതി നൽകുന്നതിനു മുൻപായി വിവാഹിതരാകാൻ പോകുന്നവർ "യഹോവയുടെ നീതിയുള്ള നിലവാരത്തിനനുസരിച്ചു പോകുന്ന, നല്ല സ്വഭാവഗുണങ്ങളുമുള്ള " വ്യക്തികൾക്കു മാത്രമേ അനുമതി നൽകാറുള്ളു.
വിവാഹം രാജ്യഹാളിൽ തന്നെ നടത്തണം എന്ന ആചാരം യഹോവയുടെ സാക്ഷികൾക്കില്ല.
പ്രായോഗികത കണക്കിലെടുത്ത് മറ്റ് മണ്ഡപങ്ങളിലും, ഹാളുകളിലും വിവാഹം നടത്തപെടാറുണ്ട്.
സ്വീകരണത്തിനും, സമ്മതം ഉറപ്പിക്കുന്നതിനും രാജ്യഹാൾ ഉപയോഗിക്കില്ല.
ചിത്രശാല വ്യത്യസ്ത ദേശങ്ങളിലുള്ള രാജ്യഹാളുകൾ ബിഡുല്പ് ,യുണൈറ്റട് കിങ്ടം കേരളം, ഇന്ത്യ നേപ്പിയർ, ന്യുസിലാൻഡ് ടൊറൊന്റൊ, കാനഡ വർഗാർഡ, സ്വീഡൻ റ്റാർഗൊവിസ്റ്റേ, റുമാനിയ വെസ്റ്റ് സസെക്സ്, ഇംഗ്ലണ്ട് ഒമാഗ്, യുണൈറ്റട് കിങ്ടം പുറത്തേക്കുള്ള കണ്ണികൾ ഔദ്യോഗികമായുള്ളവ രാജ്യഹാളിൽ എന്താണ്‌ നടക്കുന്നത്‌?
യഹോവയുടെ സാക്ഷികളുടെ സഭായോഗം കണ്ടെത്തുക മറ്റുള്ളവ കേരളത്തിലെ ഒരു രാജ്യഹാൾ നിർമ്മാണം - വീഡിയോ അവലംബം
രാജ്സമന്ദ് ജില്ല ഇംഗ്ലീഷ് വിലാസം https://ml.wikipedia.org/wiki/Rajsamand_district
ഇന്ത്യയിൽ രാജസ്ഥാൻ സംസ്ഥാനത്തു സ്ഥിതിചെയ്യുന്ന ഒരു ജില്ലയാണ് രാജ്സമന്ദ് (Rajsamand District).
രാജ്സമന്ദ് നഗരത്തിലാണ് ജില്ലാ ആസ്ഥാനം സ്ഥിതിചെയ്യുന്നത്.
പതിനേഴാം നൂറ്റാണ്ടിൽ മേവാറിലെ റാണാ രാജ് സിങ് പണികഴിപ്പിച്ച രാജ്സമന്ദ് തടാകത്തിന്റെ പേരിൽ നിന്നാണ് ജില്ലയ്ക്കും പട്ടണത്തിനും ആ പേരു ലഭിച്ചത്.
1991 ഏപ്രിൽ 10-ന് ഉദയ്‌പൂർ ജില്ല വിഭജിച്ചാണ് രാജ്സമന്ദ് രൂപീകരിച്ചത്.
പെൺകുട്ടികളുടെ ജന്മദിനത്തിൽ വൃക്ഷത്തൈകൾ നട്ടുപിടിപ്പിച്ച് ആഘോഷിക്കുന്ന പിപ്പലാന്ത്രി ഗ്രാമം രാജ്സമന്ദ് ജില്ലയിലാണ്.
ഭൂപ്രകൃതി രാജ്സമന്ദ് ജില്ല
രാജ്സമന്ദ് ജില്ലയുടെ മൊത്തം വിസ്തൃതി 4768 ചതുരശ്ര കിലോമീറ്റർ ആണ്.
ജില്ലയുടെ വടക്കുപടിഞ്ഞാറു ഭാഗത്തായി ആരവല്ലി പർവ്വതനിരകളും വടക്ക് അജ്മീർ ജില്ലയും കിഴക്ക് ഭീൽവാരാ ജില്ലയും തെക്കുകിഴക്ക് ചിത്തോർഗഢ് ജില്ലയും തെക്ക് ഉദയ്‌പൂർ ജില്ലയും സ്ഥിതിചെയ്യുന്നു.
ചമ്പൽ നദിയുടെ കൈവഴിയായ ബനാസ് നദിയുടെ തീരത്താണ് രാജ്സമന്ദ് സ്ഥിതിചെയ്യുന്നത്.
അറി, ഗോമതി, ചന്ദ്ര, ഭോഗ എന്നീ നദികൾ ഈ ജില്ലയിലൂടെ ഒഴുകുന്നുണ്ട്.
2011-ലെ സെൻസസ് അനുസരിച്ച് രാജ്സമന്ദ് ജില്ലയിലെ ആകെ ജനസംഖ്യ 1,158,283 ആണ്.
ഒരു ചതുരശ്ര കിലോമീറ്റർ പ്രദേശത്ത് 302 ആളുകൾ എന്നതാണ് ജനസാന്ദ്രത .
2001 മുതൽ 2011 വരെയുള്ള വളർച്ചാനിരക്ക് 17.35% ആണ്.
ആയിരം പുരുഷൻമാർക്ക് 988 സ്ത്രീകൾ എന്ന നിലയിലാണ് സ്ത്രീ-പുരുഷാനുപാതം.
ജില്ലയിലെ സാക്ഷരത 63.93% ആണ്.
അവലംബം പുറംകണ്ണികൾ Rajsamand district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Rajsamand District Official website Rajsamand district Population Rajsamand District Hindi Website Archived 2019-12-18 at the Wayback Machine .
Rajsamand Profile Archived 2009-11-20 at Archive.is Brief about Rajsamand District
രാജ്ഷാഹി Ruins at Puthia , Rajshahi Rajshahi City Corporation building (Nagar Bhaban)
രാജ്ഷാഹി ( ബംഗാളി : রাজশাহী ; ചരിത്രപരമായി: Rampur Boalia ; അപരനാമം: Silk City ) ബംഗ്ലാദേശിലെ ഒരു മെട്രോപോളിറ്റൻ പട്ടണമാണ് .
ഇത് വടകക്കൻ ബംഗ്ലാദേശിലെ ഒരു പ്രധാന നാഗരിക, വാണിജ്യ, വിദ്യാഭ്യാസ കേന്ദ്രമായി അറിയപ്പെടുന്നു.
രാജ്ഷാങി ജില്ലയിലെയും രാജ്ഷാഹി ഡിവിഷനിലെയും അഡ്മിനിസ്ട്രേറ്റീവ് സീറ്റാണ്.
ഈ പട്ടണം ബംഗ്ലാദേശ് - ഇന്ത്യ അതിർത്തിയ്ക്കു സമീപം, പദ്മ നദി യുടെ തീരത്താണ് സ്ഥിതി ചെയ്യുന്നത്.
ഈ പട്ടണത്തിലെ ആകെയുള്ള ജനസംഖ്യ 763,952 ആണ്.
പട്ടണത്തിനു ചുറ്റും സാറ്റലൈറ്റ് പട്ടണങ്ങളായ കതഖാലി, നൌഹാര പോലുള്ള പട്ടണങ്ങളുണ്ട്.
ഇവയും കൂടി ഉൾപ്പെട്ട 1 മില്ല്യണ് ജനങ്ങൾ അധിവസിക്കുന്ന ഒരു മെട്രോ നഗരമാണിത്.
ആധുനിക രാജ്ഷാങി പട്ടണം പുരാതന പുന്ദ്രവർദ്ധന മേഖലയിലാണ്.
സൂഫിവര്യൻ ഹസ്രത്ത് ഷാ മഖ്തൂമിൻറെ മ്യൂസോളിയത്തില,ശിലാസ്മാരക ലിഖിതങ്ങളിൽ നിന്ന്,  പട്ടണത്തിൻറ അസ്ഥിവാരമിടുന്നത് 1634 കളിലാണെന്നാണ് മനസ്സിലാകുന്നത്.
പതിനെട്ടാം നൂറ്റാണ്ടിൽ ഇതൊരു ഡച്ച് അധിവാസ കേന്ദ്രമായിരുന്നു.
1876 ൽ ബ്രിട്ടീഷ് രാജിൻറെ സമയത്താണ് രാജഷാഹി മുനിസിപ്പാലിറ്റി രൂപീകരിക്കപ്പെട്ടത്.
ബംഗാൾ പ്രസിഡൻസിയുടെ പ്രാദേശിക തലസ്ഥാനമായിരുന്നു ഇത്.
രാജ്ഷാഹി ഇന്ന്,ബംഗ്ലാദേശിലെ ഭരണ, വിദ്യാഭ്യാസ, സാംസ്കാരിക, വാണിജ്യ കേന്ദ്രമായി മാറിയിരിക്കുന്നു.
പട്ട് ഉത്പാദനത്തിൽ ഈ പട്ടണം വളരെ പ്രസിദ്ധിയാർജ്ജിച്ചിരിക്കുന്നു.
അതിനാൽ പട്ടണത്തിന് സിൽക്ക് സിറ്റി എന്നൊരു അപരനാമവുമുണ്ട്.
വിരേന്ദ്ര റിസർച്ച് മ്യൂസിയം ഈ പട്ടണത്തിലാണ് സ്ഥിതി ചെയ്യുന്നത്.
ബംഗ്ലാദേശിലെ ഏറ്റവും വലിയ യൂണിവേഴ്സിറ്റികളിലൊന്നാണിത്.
അതുപോലെ തന്നെ രാജ്യത്തെ ഏറ്റവും പഴക്കമുള്ള രണ്ടാമത്തെ യൂണിവേഴ്സിറ്റയുമാണ്.
രാജ്ഷാഹി അഗ്രിക്കൾച്ചറൽ ഡെവലപ്മെൻറ് ബാങ്കിൻറെ കേന്ദ്രം ഈ പട്ടണമാണ്.
പട്ടണത്തിലെ ഏറ്റവുമടുത്തുള്ള മാനത്താവളം ഷാ മഖ്തൂം വിമാനത്താവളമാണ് .
ചരിത്രം Ruins at Puthia , Rajshahi
പുരാതന ബംഗാളിലെ പുന്ദ്ര മേഖലയുടെ ഭാഗമായിരുന്നു രാജ്ഷാഹി ജില്ല.
അക്കാലത്തെ രാജാവ് ശ്രീലങ്കയിലേയ്ക്കും തെക്കുകിഴക്കൻ ഏഷ്യയിലേയ്ക്കും പടയോട്ടം നയിച്ച "വിജയ് സെൻ" എന്ന തലസ്ഥാനം രാജ്ഷാഹിക്കു 9 മൈൽ (14 കിലോ മീറ്റർ) പടിഞ്ഞാറായിട്ടാണ്.
മദ്ധ്യകാലഘട്ടത്തിൽ ഈ പ്രദേശം "രാംപൂർ ബൊയാലിയ" എന്നറിയപ്പെട്ടിരുന്നു.
ഇന്നത്തെ പേരായ "രാജ്ഷാഹി" യുടെ ഉത്ഭവത്തെക്കുറിച്ച് പണ്ഡിതന്മാരുടെയിടയിൽ വ്യത്യസ്ത അഭിപ്രായങ്ങളുണ്ട്.
ഭൂരിപക്ഷാഭിപ്രായം ഹിന്ദു രാജാക്കന്മാരുടെയും സമീന്ദാർമാരുടെയും പേരുകളും പേർഷ്യൻ പദമായ ഷാഹിയും ചേർന്ന് ഉരുത്തിരിഞ്ഞതാണെന്നുള്ളതാണ്.
ഈ രണ്ടു വാക്കകൾക്കു രാജകിയമായ എന്നർത്ഥമാണു വരുന്നത്.
ഭരണ ജില്ല  1772 ലും മുനിസിപ്പൽ കോർപ്പറേഷൻ 1876 ലുമാണ് രൂപം കൊളളുന്നത്.
രാജ്ഷാഹി അനേക കാലം മഹാരാജാക്കൻമാരുടെയും സമീന്ദാരുകളുടെയും കൈവശത്തിലായിരുന്നു.
1991 ൽ ഈ പട്ടണം ഒരു സിറ്റി കോർപ്പറേഷനായി പ്രഖ്യാപിച്ചു.
ബ്രിട്ടീഷ് രാജിൻറെ കാലത്ത് "ബ്യൂലിയെ" എന്നറിയപ്പെട്ടിരുന്ന ഇത് കിഴക്കൻ ബംഗാളിലും ആസാമിലുമായി കിടന്നരുന്ന രാജ്ഷാഹി ജില്ലയുടെ ഭരണകേന്ദ്രമായിരുന്നു.
ഈ പട്ടണത്തെ പട്ടു വ്യവസായം ചെയ്യുന്നതിനുള്ള കേന്ദ്രമായി അക്കാലത്തെ കൃഷിവകുപ്പ് തെരഞ്ഞെടുത്തിരുന്നു.
പട്ടണത്തിൽ ഒരു സർക്കാർ കോളജും പട്ടുനൂൽപ്പുഴു വളർത്തലിൽ പരിശീലനം നൽകുന്ന ഒരു സ്കൂളും പ്രവർത്തിച്ചിരുന്നു.
1897 ജൂൺ 12 നുണ്ടായ ഭൂമികുലുക്കത്തിൽ കൂടുതൽ പൊതുകെട്ടിടങ്ങളും തകർന്നടിഞ്ഞിരുന്നു.
ഇരുപതാം നൂറ്റാണ്ടിൻറെ ആരംഭത്തിൽ ഗംഗാനദിയിൽ നിന്ന് ദിവസേന സ്റ്റീമറുകൾ ഇവിടേയ്ക്കു സർവ്വീസ് നട്ത്തിയിരുന്നു.
അക്കാലത്ത് അന്നത്തെ പ്രോവിൻസ് തലസ്ഥാനമായിരുന്ന കൽക്കത്തയുമായും ബംഗാൾ പ്രോവിൻസിലെ മറ്റു പട്ടണങ്ങളുമായും റെയിൽ റോഡ് വഴി ബന്ധിപ്പിരുന്നു.
1971 ൽ സ്വാതന്ത്ര്യ സമരകാലത്ത്  പാകിസ്താൻ സേനയുടെ കൊടും ക്രൂരതകൾക്കും  സ്വാതന്ത്യ സമര സേനാനികളുടെ ധീര സമരങ്ങൾക്കും രാജ്ഷാഹി പട്ടണം ഒരുപോലെ സാക്ഷ്യം വഹിച്ചു.
കാലാവസ്ഥ Rajshahi പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 30.0 (86) 35.4 (95.7) 40.3 (104.5) 45.1 (113.2) 44.8 (112.6) 43.6 (110.5) 39.7 (103.5) 35.5 (95.9) 39.2 (102.6) 35.3 (95.5) 34.3 (93.7) 30.3 (86.5) 45.1 (113.2) ശരാശരി കൂടിയ °C (°F) 25.4 (77.7) 28.0 (82.4) 33.5 (92.3) 35.9 (96.6) 34.8 (94.6) 33.3 (91.9) 32.0 (89.6) 32.0 (89.6) 32.3 (90.1) 31.9 (89.4) 29.5 (85.1) 26.1 (79) 31.23 (88.19) പ്രതിദിന മാധ്യം °C (°F) 18.5 (65.3) 20.6 (69.1) 25.7 (78.3) 28.8 (83.8) 29.1 (84.4) 29.4 (84.9) 28.9 (84) 29.1 (84.4) 29.1 (84.4) 27.6 (81.7) 23.5 (74.3) 19.4 (66.9) 25.81 (78.46) ശരാശരി താഴ്ന്ന °C (°F) 10.2 (50.4) 13.3 (55.9) 18.0 (64.4) 21.7 (71.1) 23.5 (74.3) 25.5 (77.9) 25.9 (78.6) 26.2 (79.2) 25.9 (78.6) 23.4 (74.1) 17.6 (63.7) 12.8 (55) 20.33 (68.6) താഴ്ന്ന റെക്കോർഡ് °C (°F) 1.8 (35.2) 3.9 (39) 8.6 (47.5) 10.8 (51.4) 14.4 (57.9) 20.3 (68.5) 19.4 (66.9) 18.3 (64.9) 12.6 (54.7) 11.4 (52.5) 7.0 (44.6) 4.2 (39.6) 1.8 (35.2) മഴ/മഞ്ഞ് mm (inches) 13 (0.51) 15 (0.59) 27 (1.06) 39 (1.54) 129 (5.08) 272 (10.71) 301 (11.85) 261 (10.28) 234 (9.21) 112 (4.41) 14 (0.55) 2 (0.08) 1,419 (55.87) % ആർദ്രത 40 35 37 40 51 79 88 85 80 66 62 59 60.2 ഉറവിടം: WeatherBase.
Com അവലംബം ↑ ↑ ↑ ↑ ↑ {{ cite news }} : Cite has empty unknown parameters: | trans_title= and | deadurl= ( help ) ↑ ↑
രാജ്‌ഘട്ട് ഇംഗ്ലീഷ് വിലാസം https://ml.wikipedia.org/wiki/Raj_Ghat
28°38′26″N 77°14′58″E ﻿ / ﻿ 28.640550°N 77.249433°E ﻿ / 28.640550; 77.249433 രാജ്ഘാട്ട് , ഡെൽഹി
ഇന്ത്യയുടെ രാഷ്ട്രപിതാവായ മഹാത്മഗാന്ധിയുടെ ശവസംസ്കാരം നടത്തിയിട്ടുള്ള സ്മാരകമാണ് രാജ്‌ഘട്ട് എന്നറിയപ്പെടുന്നത്.
അദ്ദേഹത്തെ ഇവിടെ സംസ്കരിച്ചത് 31 ജനുവരി 1948 ലാണ്.
ഇത് തുറന്ന ഒരു സ്ഥലമാണ്.
അദ്ദേഹത്തെ സംസ്കരിച്ച സ്ഥലത്ത് മനോഹരമായ മാർബിൾ കൊണ്ട് നിർമ്മിച്ച ഒരു സ്മാരകം സ്ഥിതി ചെയ്യുന്നു.
ഇതിന്റെ അറ്റത്ത് ഒരു വിളക്ക് കെടാ‍തെ കത്തിച്ചു വച്ചിരിക്കുന്നു.
രാജ്ഘട്ട് സ്ഥിതി  ചെയ്യുന്നത് യമുനയുടെ തീരത്തായിട്ടാണ്.
ഗാന്ധി സ്മാരകം
ഇത് ഒരു മഹത്തായ സ്മാരകമായി സൂക്ഷിച്ചിരിക്കുന്നു.
പല വിദേശ സന്ദർശകരും ഇന്ത്യയിലേക്ക് വരുമ്പോൾ ഇവിടം സന്ദർശിക്കാറുണ്ട്.
ഇതിനു ചുറ്റും മനോഹരമായ പൂന്തോട്ടങ്ങളൂം, പുൽ മൈതാനങ്ങളും വളരെ ഭംഗിയായി സൂക്ഷിച്ചിരിക്കുന്നു.
എല്ലാ വെള്ളിയാഴ്ചകളിലും ഗാന്ധിയെ ആദരിച്ചുകൊണ്ട് ഇവിടെ പ്രാർഥന നടക്കുന്നു.
ഇതു കൂടാതെ ഗാന്ധിജിയുടെ ജനന മരണ ദിവസങ്ങളിൽ ഇവിടെ പ്രത്യേകം പ്രാർഥനകൾ നടക്കുന്നു.
ഇതിന്റെ വടക്കു  ഭാഗത്തായിട്ടാണ് ഇന്ത്യയുടെ ആദ്യ പ്രധാ‍നമന്ത്രിയായ ജവഹർ ലാൽ  നെഹ്രുവിന്റെ സമാധിയായ ശാന്തിവൻ സ്ഥിതി ചെയ്യുന്നത്.
ഇതിന്റെ അടുത്തു  സ്ഥിതി ചെയ്യുന്ന മറ്റ് സമാധികൾ നേതാവ് വഹിച്ച ഏറ്റവും ഉയർന്ന സ്ഥാനം സ്മാരകത്തിന്റെ പേര് അർത്ഥം പ്രത്യേകത ലാൽ ബഹാദൂർ ശാസ്ത്രി ഇന്ത്യൻ പ്രധാനമന്ത്രി വിജയ് ഘാട്ട് Victory Platform The victory alluded to in the name of the memorial is India's performance under his leadership in the Indo-Pakistani War of 1965 .
Later, Shankar Dayal Sharma was cremated in the vicinity.
ഇന്ദിരാഗാന്ധി ഇന്ത്യൻ പ്രധാനമന്ത്രി ശക്തി സ്ഥൽ Place of Power A huge greyish-red monolithic stone ജവഹർലാൽ നെഹ്രു ഇന്ത്യൻ പ്രധാനമന്ത്രി ശക്തിവൻ Garden of Peace A large Plinth covered with beautiful lawns.
ജഗജീവൻ റാവു ഇന്ത്യൻ ഉപ പ്രധാനമന്ത്രി സമത സ്ഥൽ Place of Equality --- ചൌധരി ചരൺ സിംഗ് ഇന്ത്യൻ പ്രധാനമന്ത്രി കിസാൻ ഘാട്ട് Farmer’s platform Another leader of farmers, Chaudhari Devi Lal was also cremated here.
രാജീവ് ഗാന്ധി ഇന്ത്യൻ പ്രധാനമന്ത്രി Veer Bhumi Land of Brave A large lotus in full bloom carved out of stone surrounded by 46 small lotuses to signify the years he lived; rocks from all the states of India are spread around.
ഗ്യാനി സെയിൽ സിംഗ് ഇന്ത്യൻ പ്രധാനമന്ത്രി Ekta Sthal Place of Unity --- പുറത്തേക്കുള്ള കണ്ണികൾ News item on "Veer Bhumi" Archived 2009-04-27 at the Wayback Machine .
Places of interest in Delhi Archived 2007-08-09 at the Wayback Machine .
Cremation of Shankar Dayal Sharma at Vijay Ghat വിക്കിവൊയേജിൽ നിന്നുള്ള രാജ്‌ഘട്ട് യാത്രാ സഹായി
രാജ്യസഭയിലേക്ക് നാമനിർദേശം ചെയ്യപ്പെട്ടവരുടെ പട്ടിക
ഇന്ത്യൻ പാർലമെന്റിലെ ഉപരിസഭയായ രാജ്യസഭയിലേക്ക് രാഷ്ട്രപതി നാമനിർദ്ദേശം ചെയ്യുന്നവരുടെ പട്ടികയാണിത്.
കല, സാഹിത്യം, ശാസ്ത്രം, സാമൂഹ്യസേവനം എന്നീ മേഖലകളിൽ മികവു തെളിയിച്ച 12 പേരെയാണ് ആറു വർഷത്തേയ്ക്കായി നാമനിർദ്ദേശം ചെയ്യുന്നത്.
Sr. No. Image Name Tenure 1 – അല്ലാഡി കൃഷ്ണസ്വാമി അയ്യർ 1952–1953 2 സത്യേന്ദ്രനാഥ് ബോസ് 1952–1960 3 പൃഥ്വിരാജ് കപൂർ 1952–1960 4 – ജഗദീഷൻ മോഹൻദാസ് കുമാരപ്പ 1952–1954 5 – കാളിദാസ് നാഗ് 1952–1954 6 രുക്മിണി ദേവി അരുണ്ഡേൽ 1952–1962 7 – എൻ.ആർ. മാൽകനി 1952–1962 8 – Sahib Singh Sokhey 1952–1956 9 സാക്കിർ ഹുസൈൻ (രാഷ്ട്രപതി) 1952–1962 10 മൈഥിലി ശരൺ ഗുപ്ത 1952–1964 11 – Kakasaheb Kalelkar 1952–1964 12 – രാധ കുമുദ് മുഖർജി 1952–1958 13 പാണ്ഡുരംഗ് വാമൻ കാനെ 1953–1964 14 – Moturi Satyanarayana 1954–1966 15 – Ardeshir Ruttonji Wadia 1954–1966 16 – Bhargavram Vitthal Warerkar 1956–1968 17 – താര ചന്ദ് 1956–1968 18 – Ajudhia Nath Khosla 1958–1964 19 കെ.എം. പണിക്കർ 1959–1966 20 – Jairamdas Daulatram 1959–1976 21 – Mohanlal Saksena 1959–1964 22 – Tarasankar Bandyopadhyay 1960–1966 23 – V.T. Krishnamachari 1961–1967 24 – R.R. Diwakar 1962–1968 25 – Gopal Singh 1962–1968 26 – M. Ajmal Khan 1964–1972 27 – Satyavrata Siddhantalankar 1964–1968 28 – Shakuntala Paranjpye 1964–1970 29 – Badri Nath Prasad 1964–1970 30 – G. Ramachandran 1964–1970 31 – M. N. Kaul 1964–1972 32 – Harivanshrai Bachchan 1966–1972 33 – Dhananjay Ramchandra Gadgil 1966–1972 34 എം.സി. സെതൽവാദ് 1966–1972 35 ജി. ശങ്കരക്കുറുപ്പ് 1968–1972 36 – Joachim Alva 1968–1974 37 – S. Nurul Hasan 1968–1974 38 – K. Ramiah 1968–1974 39 – Ganga Sharan Sinha 1968–1974 40 – Maragatham Chandrasekhar 1970–1988 41 ഉമാശങ്കർ ജോഷി 1970–1976 42 – Rasheeduddin Khan 1970–1982 43 – Vidya Prakash Dutt 1971–1980 44 അബു ഏബ്രഹാം 1972–1978 45 – Pramathanath Bishi 1972–1978 46 – C. K. Daphtary 1972–1978 47 ഹബീബ് തൻവീർ 1972–1978 48 – Krishna Kriplani 1974–1980 49 – Lokesh Chandra 1974–1986 50 – Scato Swu 1974–1986 51 – B.N. Banerjee 1976–1982 52 – Malcolm Adiseshiah 1978–1984 53 – Fathema Ismail 1978–1984 54 – Pandurang Dharmaji Jadhav 1978–1984 55 – Bhagwati Charan Varma 1978–1984 56 – Nargis Dutt 1980–1986 57 – Khushwant Singh 1980–1986 58 – Asima Chatterjee 1982–1990 59 – Sivaji Ganesan 1982–1986 60 – Hayatullah Ansari 1982–1988 61 – മദൻ പാട്ടിയ 1982–1994 62 – V.N. Tiwari 1982–1984 63 – Ghulam Rasool Kar 1984–1987 64 – Tindivanam K. Ramamurthy 1984–1990 65 – H.L. Kapur 1985–1988 66 – Salim Ali 1985–1988 67 – Purushottam Kakodkar 1985–1991 68 – Ela Bhatt 1986–1988 69 Amrita Pritam 1986–1992 70 M.F. Husain 1986–1992 71 പ്രമാണം:Rasipuram Krishnaswami Iyer Narayanaswami (Indian writer).jpg R.K. Narayan 1986–1992 72 Ravi Shankar 1986–1992 73 – Syeda Anwara Taimur 1988–1990 74 – Sat Paul Mittal 1988–1994 75 – Bishambhar Nath Pande 1988–1994 76 – Mohammad Yunus 1989–1995 77 പ്രമാണം:Adv.
Prakash Ambedkar.jpg Prakash Ambedkar 1990–1996 78 – Jagmohan 1990–1996 79 – Bhupinder Singh Mann 1990–1996 80 – Russi Karanjia 1991–1997 81 – Mahendra Prasad 1993–1994 82 – M. Aram 1993–1999 83 Vyjayantimala Bali 1993–1999 84 – B.B. Dutta 1993–1999 85 – Maulana Habibur Rahman Nomani 1993–1999 86 Nirmala Deshpande 1997 – 1999 and 2004 – 2010 87 Shabana Azmi 1997–2003 88 – P. Selvie Das 1997–2003 89 – Kartar Singh Duggal 1997–2003 90 Kuldip Nayyar 1997–2003 91 – Raja Ramanna 1997–2003 92 C. Narayana Reddy 1997–2003 93 Mrinal Sen 1997–2003 94 – Chaudhary Harmohan Singh Yadav 1997–2003 95 – Nanaji Deshmukh 1999–2005 96 Lata Mangeshkar 1999–2005 97 – Fali Nariman 1999–2005 98 Cho Ramaswamy 1999–2005 99 Hema Malini 2003–2009 100 – Bimal Jalan 2003–2009 101 K. Kasturirangan 2003–2009 102 – Narayan Singh Manaklao 2003–2009 103 – Vidya Niwas Misra 2003–2009 104 – Chandan Mitra 2003–2009 105 Dara Singh 2003–2009 106 Kapila Vatsyayan 2006–2012 107 Ram Jethmalani 2006–2012 108 – Shobhana Bhartia 2006–2012 109 Shyam Benegal 2006–2012 110 M.S. Swaminathan 2007–2013 111 – C. Rangarajan 2008–2010 112 – H.K. Dua 2009–2015 113 – Ashok Sekhar Ganguly 2009–2015 114 – Mani Shankar Aiyar 2010–2016 115 Javed Akhtar 2010–2016 116 B. Jayashree 2010–2016 117 – Ram Dayal Munda 2010–2011 118 – Bhalchandra Mungekar 2010–2016 119 – Mrinal Miri 2012–2016 120 – Anu Aga 2012–2018 121 – K. Parasaran 2012–2018 122 Rekha 2012–2018 123 Sachin Tendulkar 2012–2018 124 – K. T. S. Tulsi 2014-2020 References Nominated Members since 1952 Archived 2012-01-01 at the Wayback Machine .
Narender Kumar Current list of Nominated Members Archived 2017-07-07 at the Wayback Machine .
രാജ്യസമാചാരം ഇംഗ്ലീഷ് വിലാസം https://ml.wikipedia.org/wiki/Rajyasamacharam
ഹെർമൻ ഗുണ്ടർട്ട് 1847-ൽ ആരംഭിച്ച മലയാള പ്രസിദ്ധീകരണമാണ് രാജ്യ സമാചാരം .
ഇത് മലയാളത്തിൽ പ്രസിദ്ധീകരിച്ച ആദ്യത്തെ ആനുകാലികവും പത്രവുമായി വിലയിരുത്തപ്പെടുന്നു.
തലശ്ശേരിക്കടുത്ത് ഇല്ലിക്കുന്നിൽ നിന്നാണ് ഇത് പ്രസിദ്ധീകരണം ആരംഭിച്ചത്.
അച്ചടിക്കു പകരം സൈക്ലോസ്റ്റൈൽ സങ്കേതം ഉപയോഗിച്ചായിരുന്നു പകർപ്പുകളെടുത്തിരുന്നതു്.
(ആദ്യമായി അച്ചടിച്ചു പ്രസിദ്ധീകരണം ആരംഭിച്ച മാസിക കോട്ടയത്തുനിന്നും  ഇറങ്ങിയിരുന്ന ജ്ഞാനനിക്ഷേപം ആണു്).
എട്ടു പേജുകളുള്ള ഈ പത്രം മാസത്തിൽ ഒരു ലക്കം വീതമാണ് പ്രസിദ്ധീകരിച്ചിരുന്നത്.
പൂർണ്ണമായും സൗജന്യമായാണ് പത്രം വിതരണം ചെയ്തിരുന്നത്.
ഇല്ലിക്കുന്നിൽ താമസം തുടങ്ങിയ കാലം മുതൽ ഒരു മലയാളപ്രസിദ്ധീകരണം തുടങ്ങുന്നതിനെക്കുറിച്ച് ഗുണ്ടർട്ട് ചിന്തിച്ചിരുന്നു.
അതുവരെ ലഘുലേഖകളിലും ഒറ്റപ്പെട്ടതും ചെറുതുമായ പുസ്തകങ്ങളിലും ഒതുങ്ങിനിന്നിരുന്ന അച്ചടിച്ച മലയാളപ്രസാധനങ്ങൾ വേണ്ടത്ര ഫലപ്രദമല്ലെന്നു് അദ്ദേഹം മനസ്സിലാക്കി.
1841 ജനുവരി 20-നു് അദ്ദേഹം ബാസൽ മിഷൻ ആസ്ഥാനത്തേക്കു് ഇങ്ങനെ ഒരു കത്തയച്ചു: "എനിക്കിപ്പോഴുള്ള ചിന്ത മടി കൂടാതെ രേഖപ്പെടുത്തട്ടെ: മലയാളത്തിൽ ഒരാഴ്ച്ചപ്പതിപ്പ് പ്രസിദ്ധീകരിച്ചാൽ ലഘുലേഖകളേക്കാൾ അതു ശ്രദ്ധേയമായിത്തീരില്ലേ? ആഴ്ച്ചപ്പതിപ്പു തുടങ്ങാൻ അധികം പ്രയത്നം വേണ്ടി വരില്ല. ഇംഗ്ലണ്ടിൽ നിന്നും പ്രസ്സ് വാങ്ങാൻ കുറച്ചു പണം വേണ്ടി വരും. മാറ്റർ തയ്യാറാക്കാനും വിഷമമില്ല. കുറച്ചദ്ധ്വാനിച്ചാൽ വരിക്കാരേയും കിട്ടും. ഏറ്റവും ബുദ്ധിമുട്ടുള്ള കാര്യം അക്ഷരങ്ങളുണ്ടാക്കി അച്ചു നിരത്തി അച്ചടിക്കുക എന്നതാണു്. കോട്ടയത്തുനിന്നും ഒരു ലഘുലേഖ അച്ചടിച്ചുവരാൻ കുറേ നാൾ കാത്തിരിക്കണം. അതിലും വേഗത്തിൽ അവിടെനിന്നു് ഒരു അച്ചടിക്കാരനെ കിട്ടും. ഈ നിർദ്ദേശം ഇവിടത്തെ പ്രമാണിമാരുടെ മുന്നിൽ രേഖാമൂലം അവതരിപ്പിക്കാൻ
എന്നെ അനുവദിക്കുമോ?"
ഈ കത്തിനു ശേഷം ഏകദേശം ആറുവർഷത്തെ കാത്തിരിപ്പിന്റേയും പരിശ്രമത്തിന്റേയും ഒടുവിലാണു് 1847 ജൂണിൽ രാജ്യസമാചാരം ആദ്യമായി പ്രകാശിക്കപ്പെട്ടതു് .
ജോർജ്ജ് ഫ്രെഡെറിൿ മുള്ളർ ആയിരുന്നു പ്രധാന പത്രാധിപർ എങ്കിലും മാസികയിൽ അത്തരം സ്ഥാനങ്ങളൊന്നും രേഖപ്പെടുത്താറുണ്ടായിരുന്നില്ല.
മുഖ്യമായും മിഷണറി പ്രവർത്തനങ്ങളെക്കുറിച്ചുള്ള വാർത്തകളായിരുന്നു രാജ്യസമാചാരത്തിലെ ഉള്ളടക്കം.